V-frimerker

V-frimerker var vanlige frimerker som ble overtrykket  med bokstaven «V» som et propagandatiltak fra de tyske okkupasjonsmyndighetene under andre verdenskrig 1940–1945. V-en symboliserte Viktoria, et fortysket navn på den romerske seiersgudinnen Victoria. tysk seier i krigen,

V-tegnet var under krigen opprinnelig blitt tatt i bruk av britisk presse i juli 1941 som symbol på victory, de alliertes forestående seier. Tegnet ble blant annet kjent som en håndgest der en løftet høyrehanda og sprikte med peke- og langfingeren, en hilsen som ble flittig brukt av den britiske statsministeren Winston Churchill. Også den britiske allmennkringkasteren BBC brukte tegnet i sendingene sine til det tyskokkuperte Europa. Da ble V-signalet sendt i form av åpningtaktene fra Beethovens 5. symfoni før hver nyhetssending, tre korte og en lang tone som tilsvarte morsetegnet for bokstaven V. Signalet innledet også sendinger fra «London-kringkasteren», de norske sendingene fra eksilregjeringen i London, ledet av NRKs Toralv Øksnevad.

Hitler og de tyske nazistene irriterte seg over dette, og forsøkte allerede samme måned å overta V-symbolet i sin egen krigspropaganda. Ifølge dem sto V’en for Viktoria – Deutschland Siegt an allen Fronten («Viktoria (seiersgudinne) – Tyskland seirer på ale fronter»). Det ble blant annet besluttet å overtrykke en lang rekke frimerker med V-symbolet. Bokstaven og det tyske slagordet ble også spredt via store plakater og annet, ikke minst i en omfattende kampanje sommeren 1941.

Merkene ble opprinnelig påbudt solgt fremfor andre merker i tilsvarende valører, men de nazistiske myndighetene må ganske snart ha oppfattet tiltaket som en fiasko. Allerede etter ca 4 måneder ble salget stoppet, og fra 29. mars 1944 ble de endog ugyldige til frankering.

Publikum reagerte på sin måte ved å plassere frimerket opp ned på brevet.

Se også
 V-tegnet under andre verdenskrig

Referanser

Kategori:Filateli
Kategori:Andre verdenskrig